A FIDE Women’s Grand Prix 2019–20 egy kiemelt erősségű sakkversenysorozat nők számára a Nemzetközi Sakkszövetség (FIDE) szervezésében, amely négy versenyből áll. A versenysorozat a 2022-es női sakkvilágbajnokság kvalifikációs versenysorozatának egyik eleme. A versenysorozat első két helyezettje kvalifikációt szerez a világbajnokjelöltek versenyén való indulásra, amelynek első helyezettje megmérkőzhet a 2020-as női sakkvilágbajnokságon győztes, regnáló világbajnokkal a kínai Csü Ven-csünnel a világbajnoki címért.